Proiect

**Cu privire la aprobarea proiectului Legii privind fondurile cu capital de risc și proiectului Legii pentru completarea articolului 20 din Codul fiscal nr.1163-XIII din 24 aprilie 1997**

**------------------------------------------------------------**

Guvernul HOTĂRĂŞTE:

Se aprobă şi se prezintă Parlamentului spre examinare proiectului Legii privind fondurile cu capital de risc și proiectului Legii pentru completarea articolului 20 din Codul fiscal nr.1163-XIII din 24 aprilie 1997

**Prim-ministru**

Contrasemnează:

Viceprim-ministru,

ministrul economiei

Ministrul finanțelor

Vizează:

Secretarul general al Guvernului

Aprobată în şedinţa Guvernului

din \_\_ \_\_\_\_\_\_\_\_\_\_\_\_ 2015

**proiect**

**L E G E**

**privind fondurile cu capital de risc**

Parlamentul adoptă prezenta lege organică.

Prezenta lege transpune parțial Regulamentul (UE) nr.345/2013 al Parlamentului European și al Consiliului Uniunii Europene din 17 aprilie 2013 privind fondurile europene cu capital de risc, publicat în Jurnalul Oficial al Uniunii Europene L nr. 115 din 25 aprilie 2013, și creează cadrul necesar de aplicare a acestuia.

**DISPOZIȚII GENERALE**

## Obiectul și scopul prezentei legi

1. Prezenta lege stabilește cerințe pentru constituirea și activitatea fondurilor deschise și închise cu capital de risc, condițiile de atragere a resurselor de către fonduri de la investitori și de investire a acestora în proiectele inovaționale ale întreprinderilor mici și mijlocii.
2. Prezenta lege are ca obiectiv crearea unui cadru normativ eficient care va permite consolidarea creșterii economice și a inovării în întreprinderile mici și mijlocii, și va extinde accesul la finanțare în domeniul inovațional.

## Domeniul de aplicare

1. Prezenta lege se aplică:

a) fondurilor cu capital de risc constituite și care își desfășoară activitatea în Republica Moldova, precum și administratorilor și investitorilor eligibili ale acestora;

b) fondurilor europene cu capital de risc („EuVECA”), constituite în statele membre ale Uniunii Europene, care își desfășoară activitatea pe teritoriul Republicii Moldova.

1. Prezenta lege se aplică societăților de administrare fiduciară a investițiilor, constituite și care își desfășoară activitatea în conformitate cu Legea nr.171 din 11 iulie 2012 privind piața de capital, în cazul administrării de către aceștia a fondurilor deschise cu capital de risc.

## Noțiuni și definiții

În sensul prezentei legi, se aplică următoarele noțiuni și definiții:

*administrator al fondului*:

1) în cazul fondului deschis cu capital de risc:

a) societate de administrare fiduciară a investițiilor – dacă fondul deschis este constituit sub forma fondului de investiții;

b) organele de conducere ale societății – dacă fondul deschis este constituit sub forma companiei investiționale;

2) organele de conducere ale întreprinderii care deține calitate de fond sau în cadrul căreia este constitui un fond fără personalitate juridică – în cazul fondului închis cu capital de risc;

*capital angajat* – orice angajament în temeiul căruia un investitor este obligat, într-o perioadă de timp stabilită de regulile fondului cu capital de risc sau de actele de constituire ale acestuia, să achiziționeze acțiuni sau unități emise de fondul în cauză;

*costuri relevante* – toate comisioanele, taxele și cheltuielile care sînt suportate direct sau indirect de către investitori și care sînt convenite între investitor și administratorul fondului;

*fond cu capital de risc* –organism de plasament colectiva cărei activitate constă în atragerea și colectarea de mijloace bănești disponibile de la persoane fizice și/sau juridice prin emiterea și plasarea de acțiuni sau de unități de fond în scopul investirii ulterioare a acestora în proiectele inovaționale ale întreprinderilor mici și mijlocii;

*fond deschis cu capital de risc (fond deschis)*– fond cu capital de risc care atrage resurse financiare de la investitori prin negocieri directe sau oferte publice, și care:

a) emite, răscumpără și revinde, după caz, acțiunile sau unitățile sale în mod continuu;

b) investește cel puțin 70% din activele și capitalul său angajat în investiții eligibile, și cel mult 30% în active care nu sînt investiții eligibile;

*fond închis cu capital de risc (fond închis)*– fond cu capital de risc care atrage resurse financiare de la investitori prin negocieri directe și care investește activele sale și capitalul angajat al său în modul stabilit de declarației de constituire a fondului sau contractului de administrare a fondului;

*investiții eligibile* –oricare dintre următoarele instrumente folosite de fondul cu capital de risc:

1) instrumente de capital propriu sau instrumente de cvasi capital propriu care:

a) sînt emise de o întreprindere de portofoliu eligibilă și sînt achiziționate în mod direct de la întreprinderea în cauză;

b) sînt emise de o întreprindere de portofoliu eligibilă în schimbul unei părți sociale sau acțiuni, emise anterior de întreprinderea în cauză; sau

c) sînt emise de o companie care deține o participațiune majoritară în capitalului unei întreprinderi de portofoliu eligibile; în acest caz, instrumentele companiei în cauză pot fi achiziționate doar în schimbul unui instrument de capital propriu emis de întreprinderea de portofoliu eligibilă deținută de întreprindere;

2) credite garantate sau negarantate acordate de fondul cu capital de risc unei întreprinderi de portofoliu eligibile în care fondul în cauză deține investiții eligibile;

3) acțiuni sau părți sociale ale unei întreprinderi de portofoliu eligibile, achiziționate de la acționarii existenți ai acestei întreprinderi;

4) unități sau acțiuni ale unuia sau mai multor fonduri cu capital de risc, cu condiția că fondurile în cauză nu au investit mai mult de 10% din active în instrumentele emise de alte fonduri cu capital de risc;

*instrumente de capital propriu* – participațiuni în capitalul social al unei întreprinderi, reprezentat prin acțiuni, părți sociale sau alte forme de participațiune în capitalul societății de portofoliu eligibile;

*instrumente de cvasi capital propriu* – orice tip de instrumente de finanțare care reprezintă o combinație de capital propriu și datorii a unei întreprinderi de portofoliu eligibilă, și a căror rentabilitate este asociată profitului sau pierderilor înregistrate de întreprinderea în cauză, iar rambursarea instrumentului în caz de neîndeplinire a obligațiilor de plată nu este garantată în totalitate;în categoria instrumentelor de cvasi capital propriu se include împrumuturile subordonate, împrumuturile participative, obligațiunile convertibile, obligațiunile cu opțiuni de subscriere și alte instrumente similare;

*împrumut subordonat* – împrumut care prevede un drept de creanță auxiliar al creditorului asupra debitorului, care poate fi exercitat după satisfacerea drepturilor de creanță de rang superior în privința debitorului;

*împrumut participativ* – împrumut oferit de doi sau mai mulți creditori unui singur debitor, acordat în cadrul unui acord comun de creditare, sau în cadrul mai multor acorduri condiționate reciproc;

*întreprindere de portofoliu eligibilă* – întreprinderea care întrunește următoarele cerințe:

1) la momentul unei investiții eligibile:

a) nu este admisă spre tranzacționare pe o piață reglementată sau într-un sistem multilateral de tranzacționare (MTF), conform Legea nr.171 din 11 iulie 2012 privind piața de capital; și

b) are cel mult 249 de angajați; și

c) sumă anuală a veniturilor din vînzări de cel mult 50 milioane de lei și valoare totală anuală de bilanț a activelor ce nu depășește 50 milioane de lei;

2) nu este un organism de plasament colectiv în valori mobiliare, constituit și care activează conform Legii nr.171 din 11 iulie 2012 privind piața de capital;

3) nu este niciuna dintre următoarele entități:

a) instituție de credit, constituită și care își desfășoară activitatea în conformitate cu Legea instituțiilor financiare nr.550-XIII din 21 iulie 1995;

b) societate de investiții, constituită și care își desfășoară activitatea în conformitate cu Legea nr.171 din 11 iulie 2012 privind piața de capital;

c) asigurator (reasigurator), constituit și care își desfășoară activitatea în conformitate cu Legea nr.407-XVI din 21 decembrie 2006 cu privire la asigurări;

d) întreprindere a cărei activitate principală constă în dobîndirea de participațiuni în întreprinderi și care deține controlul asupra unor întreprinderi care sînt în exclusivitate sau în principal instituții financiare sau societăți de investiții (holding financiar); sau

e) întreprindere a cărei activitate principală constă în dobîndirea de participațiuni în întreprinderi și care deține controlul asupra a cel puțin o instituție financiară sau societate de investiții (holding cu activitate mixtă);

4) este înregistrată sau stabilită în Republica Moldova, în statele membre ale Uniunii Europene sau în alt stat, cu condiția ca statul în cauză:

a) nu este inclus de către Grupul de acțiune financiară pentru lupta împotriva spălării de bani și a finanțării teroriste în categoria de țări și teritorii necooperante;

b) are încheiat cu Republica Moldova acord sau este parte a unui tratat internațional în domeniul evaziunii fiscale la care Republica Moldova este parte.

**FONDURI DESCHISE CU CAPITAL DE RISC**

## Constituirea și activitatea fondului deschis

1. Fondul deschis se constituie:

a) prin act constitutiv, sub formă de companie investiţională; sau

b) prin contract de societate civilă, fără personalitate juridică, sub formă de fond de investiţii.

1. Articolele 90-102 din Legea nr.171 din 11 iulie 2012 privind piața de capital se aplică *mutatis mutandis* în privința fondului deschis, cu particularitățile stabilite de prezenta lege.

## Structura portofoliului de investiții

1. Cel puțin 70% din activele și capitalului angajat al fondului deschis trebuie să fie instrumente eligibile. Plafonul de 70% se calculează pe baza sumelor care pot fi investite după deducerea tuturor costurilor relevante și a deținerilor de numerar și de echivalent de numerar, pe durata unei perioade de timp stabilite în normele sau instrumentele sale constitutive.
2. Fondul deschis nu este în drept să desfășoare activități care ar duce la concentrarea riscului (expunerea) fondului peste nivelul activelor și capitalului angajat al său, fie prin atragerea împrumuturilor de numerar sau de valori mobiliare, fie prin angajarea în poziții aferente instrumentelor financiare derivate sau prin orice alte mijloace.
3. Fondul deschis este în drept să atragă împrumuturi, să emită obligațiuni și alte tipuri de valori mobiliare de creanță, sau să ofere garanții doar în limita activelor și capitalului angajat al fondului.
4. Fondul deschis este în drept să acorde credite garantate sau negarantate în limita a cel mult 30% din activele și capitalul angajat al fondului.

## Investitori eligibili

1. Fondul deschis este în drept să distribuie unitățile sau acțiunile sale în mod exclusiv către următorii investitori eligibili:

a) persoanele care dețin calitatea de client profesionist în conformitate cu Legea nr.171 din 11 iulie 2012 privind piața de capital;

b) persoane care investesc echivalentul a cel puțin 100 000 euro, care declară în scris că au luat cunoștință de riscurile asociate investiției preconizate, într-un document distinct de contractul care trebuie încheiat pentru angajamentul de investiție;

c) membrii organelor de conducere și angajații unui fond deschis sau a unei societăți de administrare fiduciară a investițiilor, în cazul în care aceștia investesc în acțiunile sau unitățile fondului pe care îl administrează.

1. Investitori eligibili sînt în drept să înstrăineze acțiunile sau unitățile fondului deschis investitorilor eligibili și altor persoane fizice sau juridice.

## Administratorul fondului deschis

1. Fondul deschis este administrat de:

a) societăți de administrare fiduciară a investițiilor – în cazul în care fondul este constituit și își desfășoară activitatea sub formă de fond de investiții; sau

b) de organele de conducere ale societății – în cazul în care fondul este constituit și își desfășoară activitatea sub formă de companie investițională.

1. Responsabilitatea pentru respectarea cerințelor prezentei legi referitoare la constituirea și activitatea fondului deschis îi revine administratorului fondului cu capital de risc, stabilit de alin.(1).
2. Societăți de administrare fiduciară a investițiilor este în drept să administreze unul sau mai multe fonduri deschise și/sau alte organisme de plasament colectiv.

## Cerințe privind administrarea fondului deschis

1. În procesul de administrare a fondului deschis pe care îl administrează, administratorul este obligat să respecte următoarele cerințe:

a) să acționeze cu onestitate, corectitudine, competență, grijă și diligență;

b) să aplice politici și proceduri adecvate pentru a preveni practicile frauduloase despre care se poate presupune, în mod rezonabil, că afectează interesele investitorilor și ale întreprinderilor de portofoliu eligibile;

c) să-și desfășoare activitatea în așa mod încît să promoveze interesul fondurilor deschise pe care le administrează, al persoanelor care investesc în acestea;

d) să aplice un nivel ridicat de diligență în selectarea și monitorizarea continuă a investițiilor în societăți de portofoliu eligibile;

e) să posede cunoștințe adecvate și o înțelegere a întreprinderilor de portofoliu eligibile în care investesc;

f) să trateze investitorii în mod egal;

g) să asigure că nici un investitor nu beneficiază de tratament preferențial, cu excepția cazului în care un astfel de tratament preferențial este inclus în regulile fondului deschis sau în actele de constituire ale acestuia.

1. Administratorul fondului deschis este obligat să asigure că angajații săi să respecte cerințele stabilite de alin.(1).

## Externalizarea funcțiilor

1. Administratorul fondului este în drept să externalizeze funcțiile ce țin de administrarea fondului deschis, în conformitate cu art.50 din Legea nr.171 din 11 iulie 2012 privind piața de capital și prezenta lege.
2. Externalizarea funcțiilor de țin de administrarea fondului deschis către terți nu scutește administratorul de răspunderea pe care o poartă față de fondul deschis sau de investitorii acestuia.
3. Administratorul fondului deschis nu este în drept să externalizeze funcțiile ce țin de administrarea fondului în măsura în care acesta nu mai poate fi considerat, în esență, administrator al fondului datorită faptului că nu exercită funcții ce țin de administrarea fondului și devine o entitate intermediară dintre fond și entitățile către care au fost externalizare funcțiile.
4. Externalizarea funcțiilor ce țin de administrarea fondului deschis nu trebuie să afecteze capacitatea administratorului fondului de supraveghere a activității fondului și/sau să acționeze în interesul investitorilor fondului.
5. Externalizarea funcțiilor de țin de administrarea fondului deschis se face prin decizia organelor de conducere competente ale administratorului fondului în cauză.

## Conflicte de interese

1. Administratorul fondului deschis este obligat să identifice și să prevină conflictele de interese care apar sau pot apărea între:

a) fondul administrat, pe de o parte, și membrii organelor cu funcții de răspunde sau angajații administratorului fondului în cauză, sau persoanele care, în mod direct sau indirect, controlează sau sînt controlate de administratorii fondurilor și de aceste persoane, pe de altă parte;

b) fondul deschis sau investitorii în fondul în cauză, pe de o parte, și un alt fond deschis administrat de același administrator sau investitorii în acest fond, pe de altă parte;

c) fondul deschis sau investitorii în fondul în cauză, pe de o parte, și un organism de plasament colectiv administrat de același administrator sau investitorii în organismul de plasament colectiv, pe de altă parte.

1. Administratorul fondului deschis aplică proceduri organizatorice și administrative interne în scopul respectării cerințelor prevăzute de prezentul articol.
2. În cazul în care, la desfășurarea unei operațiuni, conflictul de interese nu pot fi evitat, administratorii fondurilor deschise dezvăluie public conflicte de interese în conformitate cu alin.(4).
3. Administratorul fondului deschis va dezvălui public conflictul de interese în cazul în care procedurile organizatorice și administrative aplicate de administrator nu sînt suficiente pentru a evita riscul de a prejudicia interesele investitorilor. În acest caz, în vederea dezvăluirii publice a conflictului de interese, administratorul fondului publica pe pagina web proprie un aviz în care va descrie natura generală și sursele conflictului de interese.
4. Comisia Națională a Pieței Financiare aprobă acte normative privind:

a) tipurile de conflicte de interese stabilite de alin.(1);

b)măsurile care trebuie îndeplinite de administratorii fondurilor deschise referitoare la procedurile organizatorice și administrative pentru identificarea, prevenirea, gestionarea, monitorizarea și dezvăluirea conflictelor de interese.

## Resursele administratorului fondului

1. Administratorul fondului deschis constituit sub forma fondului de investiții este obligat să dispună și să utilizeze resurse tehnice și umane proprii pentru a asigura administrarea corespunzătoare a fondului administrat.
2. Administratorul fondului deschis constituit sub forma fondului de investiții este obligat să publice și să actualizeze informațiile privind resursele proprii necesare proprii,și să prezinte motivele pentru care consideră că resursele proprii sînt suficiente, în modul stabilit de Articolul 14alin. pct.2).

## Evaluarea activelor fondului

1. Regulile fondului deschis eligibil sau actele de constituire ale acestuia trebuie să stabilească norme privind evaluarea activelor fondului.
2. Normele privind evaluarea activelor fondului trebuie să asigure un proces de evaluare transparent și eficient, care vor permite stabilirea valorii reale a activelor și capitalului angajat.
3. Administratorul fondului deschis este obligat să efectueze evaluarea activelor fondului administrat și calcularea valorii acestora cel puțin o dată pe an.

## Cerințe de transparență și dezvăluire a informației

1. Fondul deschis este este obligat să prezinte Comisiei Naționale a Pieței Financiare și să publice pe pagina web proprie rapoartele anuale privind activitatea fondului în termen de șase luni de la încheierea exercițiului financiar.
2. Raportul anual privind activitatea fondului deschis va conține următoarele informații:

a) structura portofoliului fondului conform situației de la sfîrșitul exercițiului financiar;

b) activitățile desfășurate de fond pe durata exercițiului financiar;

c) situația financiară anuală auditată a fondului.

1. Raportul anual privind activitatea fondului deschis trebuie să corespundă cerințelor stabilite prin actele normative ale Comisiei Naționale a Pieței Financiare.
2. Administratorii fondului deschis prezintă investitorilor eligibili rapoarte anuale privind activitatea fondului deschis, la cererea acestora.
3. Administratorii fondului deschis și investitorii eligibil pot conveni să își furnizeze reciproc informații suplimentare.
4. Fondul deschis este supus auditului obligatoriu cel puțin o dată pe an, în rezultatul căruia auditorul va supune auditului și confirma următoarele aspecte:

a) activele fondului sînt deținute de administratorul fondului în numele fondului;

b) administratorul fondului a întocmit și a păstrat registre și efectuează verificări adecvate în ceea ce privește activele fondului și resursele alocate de investitori în fond.

1. În cazul în care unitățile de fond sau acțiunile emise de fondul deschis sînt admise spre tranzacționare pe o piață reglementată, fondul va dezvălui public informația în conformitate cu art.118-126 din Legea nr.171 din 11 iulie 2012 privind piața de capital. În acest caz, fondul este în drept să furnizeze informațiile stabilite de alin.(2)în cadrul unui document separat sau ca secțiune a raportului anual publicat conform art.120 din Legea nr.171 din 11 iulie 2012 privind piața de capital.

## Informarea investitorilor

1. Administratorul fondului deschis este obligat să dezvăluie în mod public următoarele informații privind fondurile pe care le administrează:

1) identitatea administratorului și a entităților către care au fost sau urmează a fi externalizate funcțiile ce țin de administrarea fondului, precum și o descriere a responsabilităților;

2) cuantumul activelor proprii ale administratorului, precum și o declarație detaliată care va indica motivele din care administratorul consideră că cuantumul activelor proprii este suficient pentru menținerea resurselor umane și tehnice necesare pentru gestionarea corespunzătoare a fondurilor pe care le administrează – în cazul fondului administrat de o societate de administrare fiduciară a investițiilor;

3) descrierea strategiei și a obiectivelor investiționale ale fondului, care va include:

a) tipul întreprinderilor de portofoliu eligibile în care intenționează să investească;

b) tipul unor eventuale fonduri deschise în care intenționează să investească;

c) tipul de societăți de portofoliu eligibile în care investesc sau intenționează să investească fondurile deschise stabilite la lit.b);

d) investițiile neeligibile pe care intenționează să le efectueze;

e) tehnicile investiționale pe care intenționează să le folosească;

f) eventuale restricții de investiții pe care intenționează să le aplice;

4) descrierea profilului de risc al fondului și riscurilor asociate activelor în care fondul intenționează să investească și a tehnicilor investiționale pe care intenționează să le folosească;

5) descrierea procedurilor și metodologiei de evaluare a activelor fondului, inclusiv metodele utilizate pentru evaluarea întreprinderilor de portofoliu eligibile;

6) descrierea metodei de calcul a remunerației societății de administrare fiduciară a investiției (în cazul fondului deschis sub forma fondului de investiții) sau a membrilor organelor de conducere (în cazul fondului deschis sub forma companiei investiționale);

7) descrierea costurilor relevante și a valorilor maxime ale acestora, care urmează a fi suportate în legătură cu administrarea fondului;

8) informații privind performanțele financiare ale fondului deschis eligibil la moment – în cazul în care fondul a emis anterior acțiuni sau unități de fond;

9) suportul sau asistența pe care administratorul fondului intenționează să o acorde, direct sau prin intermediul unor persoane terțe, întreprinderilor de portofoliu eligibile în care va deține investiții eligibile,cu scopul de a facilita dezvoltarea acestor întreprinderi, a crește sau a facilita în alt mod operațiunile curente ale întreprinderilor respective; în cazul în care administratorul fondului nu intenționează să acorde astfel de suport sau asistență, acesta va face publică o explicație în acest sens;

10) descrierea procedurilor prin care fondul deschis își poate schimba strategia și/sau politica investițională.

1. Informațiile stabilite de alin.(1) trebuie:
2. să fie corecte, clare și expuse într-un mod simplu;
3. să nu inducă în eroare investitorii;
4. actualizate și revizuite în mod regulat, în cazul apariției unor evenimente care duc la modificarea acestora.
5. Informațiile stabilite de alin.(1) se includ în regulile fondului deschis, care se plasează pe pagina web a administratorului pînă la constituirea fondului și se păstrează pe pagina web pe durata activității fondului.
6. În cazul în care emisiunea acțiunilor fondului deschis sub formă de companie investițională se efectuează prin intermediul ofertei publice, fondul este în drept să furnizeze informațiile stabilite de alin.(1) în cadrul unui document separat sau ca secțiune a prospectului ofertei publice.

## Emisiunea și circulația acțiunilor și unităților de fond

1. Acțiunile fondului deschis sub formă de companie investițională pot fi emise prin intermediul ofertei publice sau ofertei închise.
2. Acțiunile și unitățile de fond emise de fondul deschis pot fi tranzacționate, la decizia deținătorilor acestora, pe piața reglementată, în cadrul unui MTF sau în afara pieței reglementate și MTF.

## Avizul prealabil de constituire a fondului

1. Fondul deschis se constituie în baza avizului prealabil, eliberat de Comisia Națională a Pieței Financiare, în conformitate cu Legea nr.171 din 11 iulie 2012 privind piața de capital și actele normative ale Comisiei Naționale a Pieței Financiare.
2. Nu este necesară obținerea avizului prealabil de constituire pentru fondurile cu capital de risc din statele membre ale Uniunii Europene, care utilizează denumirea „EuVECA” și care intenționează desfășoară activitate pe teritoriul Republicii Moldova. În acest caz, fondul cu capital de risc din statul membru al Uniunii Europene, care utilizează denumirea „EuVECA”,va notifica Comisia Națională a Pieței Financiare cel tîrziu la data la care își inițiază activitatea pe teritoriul Republicii Moldova.
3. Comisia Națională a Pieței Financiare informează autoritatea competentă din statul membru al Uniunii Europene și Autoritatea Europeană pentru Valori Mobiliare și Piețe privind activitatea pe teritoriul Republicii Moldova a fondului cu capital de risc din statul membru al Uniunii Europene, care utilizează denumirea „EuVECA”, în termen de cel mult 3 zile de la data primirii notificării în conformitate cu alin.(2).

## Supravegherea activității fondurilor

1. Comisia Națională a Pieței Financiare supraveghează respectarea cerințelor stabilite de prezenta lege de către fondurile deschis și administratorii acestora.
2. Suplimentar măsurilor de supraveghere și control în privința organismelor de plasament colective și societăților de administrare fiduciară a investițiilor, stabilite de Legea nr.171 din 11 iulie 2012 privind piața de capital, Comisia Națională a Pieței Financiare este în drept să întreprindă următoarele măsuri în privința fondului deschis și administratorii acestuia:

a) să aibă acces la orice document în orice formă și să primească sau să efectueze o copie a acestuia;

b) să solicite fondului și administratorului acestuia să prezinte imediat orice informații;

c) să solicite informații de la orice persoană terță care are legătură cu activitatea fondului deschis sau a administratorului acestuia;

d) să efectueze controale la fața locului cu sau fără notificare prealabilă;

e) să asigure respectarea prevederilor prezentei legi și legislației cu privire la piața de capital de către fond și/sau administratorul acestuia;

f) să emită decizii individuale în privința fondului și/sau administratorului acestuia.

1. Persoanele care efectuează supravegherea activității fondurilor deschise și administratorilor acestora din numele Comisiei Națională e Pieței Financiare sînt obligați să păstreze secretul profesional. Persoanele în cauză nu sînt în drept să comunice unor alte persoane sau autorități informații confidențiale la care au avut acces în timpul îndeplinirii funcțiilor sale, cu excepția următoarele cazuri:

a) prezentarea informației confidențiale într-o formă rezumativă sau prescurtată, în așa mod încît fondul deschis și/sau administratorul acestuia să nu poate fi identificați individual;

b) în cazurile reglementate de legislația penală.

## Sancțiuni și suspendarea activității

1. Comisia Națională a Pieței Financiare este în drept să întreprindă măsurile stabilite de art.115 și Capitolul VII din Legea nr.171 din 11 iulie 2012 privind piața de capital, în cazul în care fondul deschis sau administratorul acestuia admit cel puțin una din următoarele încălcări:

a) nu respectă cerințele privind structurii portofoliului, stabilite de Articolul 5;

b) distribuie unitățile de fond și acțiunile emise de fondul deschis unei alte persoane decît investitorii eligibili stabiliți de Articolul 6 alin.(1);

c) i-a fost eliberat aviz preliminar de constituire (în cazul fondului deschis)sau licență (în cazul societății de administrare fiduciară a investițiilor) în temeiul unor informații false sau în orice alt mod ce contravine legislației în vigoare;

d) nu acționează cu onestitate, corectitudine, cu competență, grijă sau diligență în desfășurarea activităților sale, conform cerințelor stabilite de Articolul 8 alin.(1) lit.a);

e) nu aplică politici și proceduri adecvate pentru a preveni practicile frauduloase, conform cerințelor stabilite de Articolul 8 alin.(1) lit.b);

f) încalcă în mod repetat cerințele de transparență și dezvăluire a informației stabilite de Articolul 13;

g) încalcă în mod repetat cerințele de informare a investitorilor stabilite de Articolul 14.

1. Comisia Națională a Pieței Financiare este în drept să suspende activitatea fondului cu capital de risc din statul membru al Uniunii Europene care utilizează denumirea „EuVECA”, care activează pe teritoriul Republicii Moldova, în cazul încălcării de către acesta a prevederilor prezentei legi și legislației cu privire la piața de capital. Comisia Națională a Pieței Financiare informează despre acest fapt autoritatea competentă din statul membru de origine din Uniunea Europeană, în termen de cel mult 3 zile de la data suspendării.
2. Măsurile de sancționare și suspendare a activității fondului deschis cu capital de risc și/sau a administratorului acestuia, aplicate de Comisia Națională a Pieței Financiare, trebuie să fie eficace și proporționale încălcărilor admise de fond și disuasive.

## Activități de investiții și servicii adiacente

1. La administrarea fondului deschis, societatea de administrare fiduciară a investițiilor este în drept să desfășoare activitățile de investiții și să presteze serviciile de investiții stabilite de licența pentru societate de investiții, emisă de Comisia Națională a Pieței Financiare.
2. Fondul deschis de investiții este în drept să acorde servicii de consultanță adiacentă investițiilor efectuate.

**FONDURI ÎNCHISE CU CAPITAL DE RISC**

## Constituirea fondului închis

1. Fondul închis poate fi constituit în formă de:

a) întreprindere cu orice formă de organizare juridică stabilită de legislația cu privire la antreprenoriat și întreprinderi, cu excepția întreprinderii individuale; în acest caz, calitatea de fond este deținută de însăși întreprinderea în cauză;

b) entitate fără personalitate juridică, constituită în cadrul unei întreprinderi cu orice formă de organizare juridică stabilită de legislația cu privire la antreprenoriat și întreprinderi, cu excepția întreprinderii individuale;

1. Fondul închis se constituie în temeiul:

a) declarației de constituire a fondului – în cazul întreprinderii care deține calitate de fond; sau

b)contractului de administrare a fondului– în cazul fondului fără personalitate juridică.

1. Nu poate deține calitatea de fond închis întreprinderea care a plasat sau intenționează să plaseze valori mobiliare prin intermediul ofertelor publice și/sau ale cărei valori mobiliare sunt tranzacționate pe o piață reglementată sau MTF.
2. Valorile mobiliare emise de fondul închis nu pot fi admise și tranzacționate pe o piață reglementată sau MTF.

## Administrarea fondului închis

1. Administrarea fondului închis cu capital de risc este efectuată de organele de conducere ale:

a) întreprinderii care deține calitate de fond; sau

b) întreprinderii în cadrul căreia este constitui un fond fără personalitate juridică.

1. Administrarea fondului închis este efectuată de administratorul fondului în limitele și condițiile stabilite de declarația de constituire sau contractul de administrare a fondului.
2. În cazul fondului închis constituit în formă de entitate fără personalitate juridică, administrarea fondului poate fi efectuată, conform contractului de administrare a fondului, cu titlu gratuit sau oneros.

## Declarația de constituire a fondului închis

1. Declarația de constituire a fondului închis se aprobă:

a) de fondatori – la constituirea întreprinderii; sau

b) de organul suprem de conducere – după înregistrarea de stat a întreprinderii.

1. Declarația de constituire a fondului închis se aprobă și se modifică prin votul majorității simple a participațiunilor în capitalul social al întreprinderii.
2. Declarația de constituire a fondului închis va prevedea:

a) condițiile de investire a resurselor în fond, conform prevederilor stabilite de Articolul 25

b) modul de efectuare a investițiilor de către fond.

## Contractul de administrare a fondului închis

1. Contractul de administrare a fondului închis se încheie în formă scrisă între investitorul eligibil și întreprinderea care deține calitate de fond sau întreprinderea în cadrul căreia este constitui un fond fără personalitate juridică.
2. Contractul de administrare a fondului închis va conține cel puțin prevederi referitoare la:

a) volumul resurselor investite în fond de investitorul eligibil;

b) condițiile de investire a resurselor în fond, conform prevederilor stabilite de Articolul 25;

c) tipul și domeniul de activitate a întreprinderilor în care pot fi efectuate investiții de către fond;

d) cerințe de efectuare a investițiilor de către fond;

e) condițiile de modificare și reziliere a contractului de administrare a fondului închis.

## Investitori eligibili ai fondului închis

1. Calitatea de investitor eligibil al fondului închis poate fi deținută doar de următoarele entități:

a) autoritățile administrației publice centrale și locale ale Republicii Moldova sau alte altor state;

b) fondurile cu capital de risc și orice alte organisme de plasament colectiv create în Republica Moldova și alte state;

c) întreprinderile de stat și municipale;

d) instituțiile publice și alte entități create de autoritățile administrației publice centrale și locale ale Republicii Moldova;

e) Academia de Ştiinţe a Moldovei;

f) organismele internaționale și regionale, precum Banca Mondială, Fondul Monetar Internațional, Banca Centrală Europeană, Banca Europeană de Investiții, Banca Europeană pentru Reconstrucție și Dezvoltare și orice alte instituții internaționale similare sau agenții ale altor state care implementează proiecte investiționale sau oferă programe de asistență tehnică și financiară în Republica Moldova.

1. Mijloace pentru crearea fondurilor închise de către autoritățile administrației publice centrale se aprobă prin legea bugetului de stat pe anul respectiv.
2. Mijloace pentru crearea fondurilor închise de către autoritățile administrației publice locale se aprobă prin bugetele unităților administrativ-teritoriale pe anul respectiv.

## Investiții în fondul închis

1. Investițiile în fondul închis se efectuează doar în formă de mijloace bănești.
2. Investitorii eligibili ai fondului sînt în drept să efectueze investiții în fondul închis ca participațiuni în întreprindere, împrumut, donație sau în orice altă formă.
3. Investițiile în fondul închis pot fi efectuate cu titlu gratuit sau oneros.
4. În fondul închis investițiile pot fi efectuate:

a) pe perioadă nedeterminată; sau

b) pe perioadă determinată, dar care nu poate fi mai mică de trei ani.

## Cerințe privind investiții și activitatea fondului închis

1. Cerințe de efectuare a investițiilor de către fondul închis, inclusiv întreprinderile de portofoliu în care investește fondul și tipul instrumentelor investiționale utilizate, se stabilesc de declarație de constituire sau contractul de administrare a fondului. În cazul în care declarația de constituire sau contractul de administrare a fondului nu conține cerințe de efectuare a investițiilor, investițiile se efectuează în modul stabilit de administratorul fondului.
2. Fondul închis este în drept să efectueze fără restricții orice investiții eligibile și neeligibile, atît în întreprinderi de portofoliul eligibile, cît și în orice alte întreprinderi.
3. Fondul închis este obligat să îndeplinească cerințele stabilite de Articolele 8-10, 12, 13 alin.(6) și 14, în cazul în care acest fapt este prevăzut de declarația de constituire a fondului închis sau de contractul de administrare a acestuia.
4. Întreprinderea care deține calitate de fond este în drept să desfășoare orice altă activitate de întreprinzător, în conformitate cu statutul său și declarația de constituire a fondului închis.

## Particularitățile activității fondului închis constituit de autoritățile administrației publice centrale sau locale

1. Cerințele stabilite de Articolele 8-10, 12, 13 alin.(6) și 14 se aplică *mutatis mutandis* fondului închis în cazul constituirii acestuia de o autoritate a administrației publice centrale sau locale.
2. Fondului închis constituit de autoritățile administrației publice centrale sau locale este obligat să prezinte autorității administrației publice centrale sau locale fondatoare și să publice pe pagina web proprie rapoartele anuale privind activitatea fondului în termen de șase luni de la încheierea exercițiului financiar, care va conține informațiile stabilite de Articolul 13 alin.(2).

**FACILITĂȚI**

## Cerințe privind facilitățile acordate fondurilor cu capital de risc

1. Fondurile cu capital de risc și investitorii în fondurile cu capital de risc dispun de facilitățile și înlesnirile stabilite de legislația în vigoare.
2. Facilitățile fiscale se acordă fondurilor cu capital de risc doar pentru:

a) investițiile efectuate de investitorii eligibili;

b) investițiile efectuate de fond în întreprinderile de portofoliu eligibile.

1. Responsabilitatea respectării prevederilor stabilite de alin.(2) îi revine administratorilor fondurilor cu capital de risc.

**DISPOZIȚII FINALE ȘI TRANZITORII**

## Dispoziții finale și tranzitorii

1. Prezenta lege intră în vigoare la data publicării.
2. Comisia Națională a Pieței Financiare aduce actele sale normative în concordanță cu prezenta lege și va aproba reglementările stabilite de prezenta lege în termen de 6 luni de la data intrării în vigoare a prezentei legi.

**PREȘEDINTELE PARLAMENTULUI**

**proiect**

**L E G E**

**pentru completarea articolului 20 din Codul fiscalnr.1163-XIII din 24 aprilie 1997**

Parlamentul adoptă prezenta lege organică.

**Articol unic.** – Articolul 20 din Codul fiscal nr.1163-XIII din 24 aprilie 1997 (republicat în Monitorul Oficial al Republicii Moldova, ediție specială din 8 februarie 2007), cu modificările ulterioare, după litera u1, se completează cu literele u2) și u3) cu următorul cuprins:

“u2) veniturile obținute de investitorii eligibili din investițiile efectuate în fondul cu capital de risc;

u3) veniturile obținute de fondul cu capital de risc din investițiile în întreprinderi de portofoliu eligibile.”